CELEX: 32016D2059
Language: et
Date: 2016-11-23 00:00:00
Title: Komisjoni rakendusotsus (EL, Euratom) 2016/2059, 23. november 2016, millega muudetakse otsust 90/177/Euratom, EMÜ, millega lubatakse Belgial jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (teatavaks tehtud numbri C(2016) 7398 all)

25.11.2016   
               
               
                  ET
               
               
                  Euroopa Liidu Teataja
               
               
                  L 319/40
               
            KOMISJONI RAKENDUSOTSUS (EL, Euratom) 2016/2059,
      23. november 2016,
      millega muudetakse otsust 90/177/Euratom, EMÜ, millega lubatakse Belgial jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi
      
         
            (teatavaks tehtud numbri C(2016) 7398 all)
         
      
      (Ainult hollandi- ja prantsuskeelne tekst on autentsed)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Aatomienergiaühenduse asutamislepingut,
      võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist taanet,
      olles konsulteerinud omavahendite nõuandekomiteega
      ning arvestades järgmist:
      
                  (1)
               
               
                  Nõukogu direktiivi 2006/112/EÜ (2) artikli 370 kohaselt võib Belgia jätkata X lisa A osas nimetatud tehingute maksustamist selles liikmesriigis 1. jaanuaril 1978 kehtinud tingimuste kohaselt. Sama direktiivi artikli 371 kohaselt võib Belgia jätkata X lisa B osas nimetatud tehingute maksust vabastamist selles liikmesriigis 1. jaanuaril 1978 kehtinud tingimuste kohaselt. Kõnealuseid tehinguid tuleb arvesse võtta käibemaksu omavahendite baasi kindlaksmääramisel.
               
            
                  (2)
               
               
                  Komisjoni otsusega 90/177/Euratom, EMÜ (3) on Belgial lubatud kasutada ligikaudseid arvestusi tehingute puhul, millele on osutatud direktiivi 2006/112/EÜ X lisa A osa punktides 1 ja 4 ning X lisa B osa punktides 2 ja 9.
               
            
                  (3)
               
               
                  27. aprilli 2016. aasta kirjas (4) palus Belgia tühistada talle antud luba käibemaksu-omavahendite baasi arvutamiseks direktiivi 2006/112/EÜ X lisa A osa punktis 4 ning X lisa B osa punktis 2 osutatud tehingute puhul, kuna seda ei ole enam vaja riigi õigusaktides tehtud muudatuste tõttu, mis jõustusid vastavalt 1. mail 2014 ja 1. jaanuaril 2014. Samuti taotles Belgia uut luba kasutada ligikaudseid arvestusi direktiivi 2006/112/EÜ X lisa B osa punktides 11 ja 12 osutatud tehingute puhul, sest täpsed andmed puuduvad. Mõlemad varasemad load tuleks tühistada ja asendada Belgia taotletavate uute lubadega.
               
            
                  (4)
               
               
                  27. aprilli 2016. aasta kirjas (5) taotles Belgia luba kasutada X lisa A osa punktis 1 osutatud tehingute puhul käibemaksu omavahendite baasi arvutamisel kindlat protsendimäära vahebaasist. Belgia palus ka ühe teguri lisandumise tõttu täiendada tema käibemaksu omavahendite baasi arvutamisel kasutatavat kindlat protsendimäära vahebaasist X lisa B osa punktis 9 nimetatud tehingute puhul. See protsendimäär on Belgias aastaid muutumatuna püsinud. Seepärast tuleks Belgial lubada käibemaksupõhiste omavahendite baasi arvutamiseks kasutada kindlat protsendimäära, nagu ta palus oma kirjas.
               
            
                  (5)
               
               
                  Läbipaistvuse ja õiguskindluse huvides on asjakohane loa kohaldamise tähtaega piirata.
               
            
                  (6)
               
               
                  Seepärast tuleks otsust 90/177/Euratom, EMÜ vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      Otsust 90/177/Euratom, EMÜ muudetakse järgmiselt.
      
                  1)
               
               
                  Artikli 2 punktid 1 ja 2 tunnistatakse kehtetuks.
               
            
                  2)
               
               
                  Artiklisse 2 lisatakse järgmine punkt 5:
                  
                              „5.
                           
                           
                              Riigiasutuste kasutatavate õhusõidukite, sealhulgas nendes sisalduvate või kasutatavate seadmete tarne, ümberehitamine, remont, hooldus, prahtimine ja rendileandmine (nõukogu direktiivi 2006/112/EÜ (*1) X lisa B osa punkt 11).
                           
                        
                     (*1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).“"
						
               
            
                  3)
               
               
                  Artiklisse 2 lisatakse järgmine punkt 6:
                  
                              „6.
                           
                           
                              Sõjalaevade tarne, ümberehitamine, remont, hooldus, prahtimine ja rendileandmine (direktiivi 2006/112/EÜ X lisa B osa punkt 12).“
                           
                        
            
                  4)
               
               
                  Artikkel 2a asendatakse järgmisega:
                  „Artikkel 2a
                  Erandina käesoleva otsuse artikli 2 lõikest 4 lubatakse Belgial käibemaksu-omavahendite baasi arvutamisel alates 1. jaanuarist 2014 kuni 31. detsembrini 2015 teatavate direktiivi 2006/112/EÜ X lisa B osa punktis 9 osutatud tehingute (ehitised ja eraldi müüdav ehitistealune maa) puhul kasutada protsendimäära 0,21 % vahebaasist ning alates 1. jaanuarist 2016 kuni 31. detsembrini 2020 direktiivi 2006/112/EÜ X lisa B osa punktis 9 osutatud tehingute (ehitised ja eraldi müüdav ehitistealune maa) puhul kasutada protsendimäära 0,45 % vahebaasist.“
               
            
                  5)
               
               
                  Lisatakse artikkel 2b:
                  „Artikkel 2b
                  Belgial lubatakse käibemaksupõhiste omavahendite baasi arvutamisel alates 1. jaanuarist 2016 kuni 31. detsembrini 2020 direktiivi 2006/112/EÜ X lisa A osa punktis 1 osutatud tehingute (hambatehnikud) puhul kasutada protsendimäära – 0,02 % vahebaasist.“
               
            Artikkel 2
      Käesolev otsus on adresseeritud Belgia Kuningriigile.
      
         Brüssel, 23. november 2016
         
            
               Komisjoni nimel
            
            
               asepresident
            
            Kristalina GEORGIEVA
         
      
      
         (1)  EÜT L 155, 7.6.1989, lk 9.
      
         (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
      
         (3)  Komisjoni 23. märtsi 1990. aasta otsus 90/177/Euratom, EMÜ, millega lubatakse Belgial jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (EÜT L 99, 19.4.1990, lk 24).
      
         (4)  Ares(2016)2001157.
      
         (5)  Ares(2016)2001351.